НЧ „Иван Вазов-1893”, село Първомайци, община Горна Оряховица

Отчет за дейността на НЧ „Иван вазов-1893”, село Първомайци,

община Горна Оряховица

Читалището отговаря на изискванията на чл. 9(8) и чл. 10 (5) от Закона за народните читалища за да могат да кандидатстват за държавна и общинска субсидия. За 2023 година са регистрирани 68 члена. Размерът на членския внос е 3 лева.

Народно читалище „Иван Вазов-1893”, село Първомайци, е провело на 18.05.2022 година Отчетно-изборно събрание и е регистрирано в Агенция по вписванията с регистрационен № 20220620175412/18.05.2022 година.

Настоятелството е провело в условията на пандемия от Ковид 19 общо 5 заседания при спазване на всички мерки и съобразно заболеваемостта през година.

По трудово правоотношение са заети 2 лица с висше образование. По граждански договори през годината са работили 14 лица.

Общият бюджет на читалището е 75175.42 лева, от които както следва:

1.Държавна събсидия – 50113.00 лв.

2.Общинска субсидия – 0.00 лв.

3.Наем аренда – 2500.00 лв.

4.Наем движимо и недвижимо имущество – 3460.00 лв.

5.Членски внос – 204.00 лв.

6.Финансиране от проекти – проект за книги към МК:1394.40 лв.

- проект към НФК:14844.68 лв.

Общо:16239.08 лв.

7.Други приходи: 1.билети – 300 лв.

2.такси – 1259.00 лв.

3.читателска такса – 72 лв.

Общо: 1361.00 лв.

8.Дарения: 1298.74 лв.

През изтеклата 2022 година читалищното настоятелство и служителите са положили усилия да съхранят сградния фонд и са извършили следните ремонтни дейности:

За сметка на наема от наемателите „Милчев-2017” ЕООД и Веселин Симеонов (художник) са извършени следните ремонтни дейности:

1.Изградена стълба, площадка и метална решетка на врата.(В.Симеонов) – **290.00лв**

2.Поставени четири врати на наетите помещения и други две. Помещенията са наети без врати.-**600.00лв.**

3.Ремонт на гримьорна – боядисване на таван, обръщане на 3 бр. прозорци, ремонт на мивка, изграждане на шкаф:**751.22 лв.**

4.Закупени 2 бр. етажерки за гримьорната – **230 лв.(**собствени приходи)

5.Ремонт на 3 бр. прозорци с OSB – **74.00 лв**.(бюджетна сметка)

6.Алуминиева стълба за ремонтните дейности – **388.00 лв**. (собствени приходи)

7.Балатум за читалня за възрастни на библиотеката – **341.78 лв**.(22м2) (собствени приходи)

8.2 бр. офис столове за приемна секретар и приемна библиотека – **221.97 лв**. (собствени средства)

9.Изработена маса (2м/1м) и 4бр. малки маси и изработена ракла от дърво – по проект на НФК – **710.30 лв.**

10.Техническо обслужване и поддръжка на пожарогасители и ВПК Касети – **196.80 лв.**

11.Осветление на сцената – 4 бр. прожектори, цветно осветление – 2 бр. и 5бр.вани на сцената-**1110.00 лв.** (бюджетни средства)

**ОБЩО РАЗХОД: 4914.07 ЛВ.**

Сградата е недостъпна за хора с увреждания, защото се нуждае от много сериозна реконструкция в тази насока.

Библиотеката при читалището притежава Информационен център изграден по програма „Глобални библиотеки”. Предлага безплатен интернет за читателите, разполага с 6 настолни компютъра, 2 лаптопа, мултимедия, ксерокс, 4 уредби, микрофон на стойка и два фотоапарата. През 2022 година е закупен нов фотоапарат и лаптоп по проект на НФК.

Настоятелството е проявило следната стопанска инициатива, която подпомага основната ни дейност – културно-просветната:

1.Шивашко ателие на фирма DENITEKS-2001 EOOД

2.Художествено ателие на художника Веселин Симеонов

3.Ателие за 3D-елементи на фирма „Милчев-2017” ЕООД

Служителите на читалището са преминали през следните обучения:

1.Обучение на секретаря от РЕКИЦ Читалища и Асоциацията на индустриалния капитал на тема „Безопасни условия на труд”.

2.Библиотекарят придоби магистърска степен по специалността „Библиография и библиотекознание”.

3.Проведено обучение на секретаря на тема „Здравословни и безопасни условия на труд” от РЕКИЦ Читалища Велико Търново и Асоциация на индустриалния капитал в България с издаден сертификат.

Читалището няма наложени санкции.

В библиотеката работи един специалист с висше библиотечно образование. Библиотеката ни притежава 16674 библиотечни единици. През 2022 година са абонирани 11 периодични издания на обща стойност 434.60 лева: 7 издания, абонирани със собствени средства – 266.60 лв. и 3 издания дарение на стойност 168.00 лева.

Библиотеката е набавила 84 библиотечни единици. Настоятелството е заделило 516.90 лева за закупуване на книги.

През 2022 година са направени 1121 посещения в библиотеката, 622 за дома и 194 в читалня. На организирани библиотечни събития са присъствали 305 души. Общият брой на читателите е 248, от тях деца до 18 години 91, записани като нови – 10 деца. Заети са 1603 библиотечни единици, а 1820 заемания на периодични издания.

Библиотеката е организирала следните прояви:

1.Витрина „Нови книги” – 26 бр.

2.Сбирки на Арт клуб „Гайтани” – 32 бр.

3.Екскурзия „По стъпките на българските писатели” на Арт клуб „Гайтани” – 1бр.

4.Онлайн конкурс за рисунка и фотография „История на великденското яйце” (национален)-1бр.

5.Премиера на книгата на Явор Перфанов и Миглена Хаджипенчева – Арт клуб „Гайтани”.

6.Премиера на книгите на Веселина Кожухарова „Между звездите и зората” и „Въглени”.

7. Беседа за деня на християнското семейство от презвитера Диана Янакиева – 21.11.2022 г.

8. Премиера „Заради една мечта” – Славея Семова.

9.Представяне на книгите на Веселина Кожухарова и Стефан Митев в село Горски горен Тръмбеш за деня на народните будители.

10.Представяне на книгите на Веселина Кожухарова в град Трявна в музей „Старото школо”

11.Представяне на книгите на Веселина Кожухарова в РБ „П.Р.Славейков”.

12.Премиера на книгите на Илия Илиев и демонстрация на уреди.

13.Представяне на книга на Миглена Хаджипенчева в ДГ „Здравец” в Седмицата на детската книга.

14. Открито коледно четене на Арт клуб „Гайтани”-21.12.2022 година.

15. „150 години от превода на Библията от П.Р.Славейков”, представяне от Иван Йорданов.

Иновативно мероприятие през 2022 година е онлайн конкурсът за деца „История на великденското яйце”, творческата екскурзия за литературния клуб и новите издания от библиотечната поредица на АРТ Клуб „Гайтани” – 3 новоизлезли книги.

**Общо изяви и мероприятия за 2022 година – 71 бр.**

Извършени са 18 справочно-библиографски справки. Библиотеката има своя група в социалната мрежа Фейсбук, където редовно се помества информация за дейността.

В НЧ „Иван Вазов-1893” работят следните художествено-творчески колективи:

1. Клуб за народни хора „Жарава”-20 участници, хореограф Михаил Станков

2. Арт клуб „Гайтани” – 15 участници. – уредници Детелина Ненова и Теодора Миновска

3. Клуб на художника – 10 участници. – уредник Веселин Симеонов

4. Школа по народно пеене с ръководител Вяра Денчева- 1 дете

5.Школа по гъдулка с ръководител Йордан Кирилов – 2 деца

6.Театрален колектив с режисьор Милен Димитров – 18 души

7.Женска вокална група „Севдана” с ръководител Вяра Денчева и корепетитор Стефан Бочуков – 7 участници

8.Група за изворен фолклор с ръководител Веселина Кожухарова и корепетитор Стефан Митев и Венцислав Величков – 10 души

9.ДВГ „Чичопей” с ръководител Веселина Кожухарова - 10 деца

10.ДТС „Майска китка” с хореограф Михаил Станков - 15 деца

През 2022 година съставите са участвали в следните доказани прояви. На първо място поставяме организираните от читалището и проведени на територията на населеното място:

1.Национален преглед на любителските народни хорове и групите за обработен фолклор „Ганчо Михов” – ЖВГ „Севдана”

2.II-ри ОНФК „Весел Чичопей” – участвал Александър Денев

3.Кулинарен празник „Първомайски разсол” съорганизатори с Кметство Първомайци – участва Група за запазване на обичаите с ръководител Теодора Миновска – приготвяне на разсол.

4.Премиера на пиесата „Вампир” от А. Страшимиров на театрален състав при читалището с реж. М. Димитров

5.Годишен концерт на съставите на НЧ „Иван Вазов-1893”, село Първомайци – участват ЖВГ, ДТС, КНХ.- 8юли 2022 година в навечерието на рождения ден на патрона Иван Вазов.

6.Концерт посветен на Спасовден – ДТС, Ал.Денев, ЖВГ, КНХ.

7.Премиера на книгата на Явор Перфанов и Миглена Хаджипенчева – Арт клуб „Гайтани”.

8.Премиера на книгите на Веселина Кожухарова „Между звездите и зората” и „Въглени”.

9.Подготвен обичай за Великден от Група за изворен фолклор, репортаж на журналистката Ана Минева за телевизия AGRO TV и телевизия ON AIR.

10.Второ представление на пиесата „Вампир” от Антон Страшимиров, реж.М. Димитров.

11.Беседа за деня на християнското семейство от презвитера Диана Янакиева – 21.11.2022 г.

11.Благотворителен Никулденски рибен курбан за населението на село Първомайци.-6.12.2022 година

12.Премиера на книгите на Илия Илиев и демонстрация на уреди.

13.Коледен концерт на съставите на читалището -14.12.2022 година

14.Открито коледно четене на Арт клуб „Гайтани”-21.12.2022 година.

15. Подготвен репортаж от театрален колектив за БНР с репортер Здравка Маслянкова.-20.12.2022 година.

16. Премиера на книгата на Славея Семова – Арт клуб „Гайтани”.

17.Изложба на детски рисунки от конкурс на библиотеката „История на великденското яйце”.

18. Представяне на книгата на Миглена Хаджипенчева в ДГ „Здравец”.

19. Обичай „Благовещение” с беседа и деца от училището, детската градина, прескачане на огън.

20. Съвместно с ДГ „Здравец” по случай 55 години детска градина в село Първомайци – концертът се състоя в големия салон на читалището.

Читалищните състави са участвали в следните прояви, организирани на територията на Община Горна Оряховица от други читалища и от общинската администрация:

1.Празник на градинаря в село Драганово – ДТС „Майска китка”

2.Театрален фестивал на селските театри в село Драганово – Театрален колектив при читалището

3. „На празник в село Правда” – Александър Денев

4. „Празник на плодородието” в село Поликраище, ДТС „Майска китка” и Александър Денев

5.115 години НЧ „Напредък”, село Крушето – Театрален колектив

6.Национален театрален конкурс „Камъка” в Горна Оряховица – театрален колектив

7.Национален певчески конкурс „Неранза” при НЧ „Напредък-1869” – Александър Денев.

8. „Празник на суджука”, община Горна Оряховица – Александър Денев

9. Представяне на издателство „Захарий Стоянов” в Общинска библиотека Горна Оряховица – библиотекаря на читалището.

Съставите на НЧ „Иван вазов-1893”, село Първомайци активно участваха и в събори, конкурси и фестивали, организирани на национално ниво:

1. „Празник на лука”, село Самоводене – ЖВГ „Севдана”, ДТС „Майска китка” – месец Октомври 2022 г.

2. „Веселие в Елена”, град Елена – ЖВГ „Севдана”, ДТС „Майска китка”

3.Фестивал „От извора на севера”, град Пордим – ДТС „Майска китка”, ЖВГ „Севдана” и Александър Денев.

4. Национален фолклорен конкурс „Заблеяло ми агънце”, Арбанаси.

5. Празник на село Самоводене – ЖВГ „Севдана”, ДТС „Майска китка”, КНХ „Жарава” – месец Май 2022 година

6. Фолклорния фестивал "Във Водица всяка есен с хоро и песен", село Водица, община Попово – ДТС „Майска китка”

7.Фестивал на хумора „Който се смее, не старее”, село Паламарца – Александър Денев, ЖВГ „Севдана”, Стефан Митев – словесен фолклор.

8.НФФ „Фолклорен извор”, село Царевец – ДТС „Майска китка” и Александър Денев

9. 12-ти национален събор в град Копривщица – Група за изворен фолклор и трио „Чичопей”.

10.Театрално представление на пиесата „Вампир” в село Ганчовец – театрален колектив при читалището.

11. Национална научна конференция „100 години РНБ „П.Р.Славейков” – секретар на читалището.

12.Представяне на книгите на Боян Чуков в НВУ „Васил Левски” в седмицата на четенето и представяне на книгата „Глина” на В. Бешлийска в националната седмица на четенето – секретар на читалището.

13.Празник на село „Патреш” – „Нашите деца хубави” – ДТС „Майска китка”.

14.”На хорото за ръчица”, град Казанлък – ДТС „Майска китка”

15.Коледен концерт в село Шемшево – КНХ „Жарава”.

16.Годишен концерт на предаването „Млади фолклорни таланти” на БНР, на живо от Борисовата градина – лауреати на конкурса – ДВГ „Чичопей”.

17.Представяне на книгите на Веселина Кожухарова и Стефан Митев в село Горски горен Тръмбеш за деня на народните будители.

18.Представяне на книгите на Веселина Кожухарова в град Трявна в музей „Старото школо”.

19.Представяне на книгите на Веселина Кожухарова в РБ „П.Р.Славейков”, Велико Търново.

20.Изложба живопис на Димитър Начев в РБ „П.Р.Славейков”.

21.Участие във Фолклорен фестивал на село Драгижево, община Лясковец – ЖВГ „СЕВДАНА” и Александър Денев.

В читалището съществува Клуб по краезнание и към него се издава краеведската поредица „Моят роден край” с главен редактор Теодора Миновска. От поредицата до сега са излезли 6 книги. В тази насока продължава дигитализирането на културното наследство на читалището – архив от снимки и видеокасети. Касетите са цифровизирани и продължава качването им в ю-туб канала на читалището: <https://www.youtube.com/channel/UCzsDpM4Rj6hiztwVTXcP7Mw>. Всички прояви на читалището се отразяват чрез снимки и видео. Снимките поместваме в няколко групи и страници, които поддържаме:

1.Група на библиотеката:

<https://www.facebook.com/groups/541914900203211>

2.Група на театъра:

<https://www.facebook.com/groups/766570036687363>

3.Група на Арт клуб „Гайтани”:

<https://www.facebook.com/groups/424315152456703>

4.Групи на Клуб за народни хора „Жарава”:

<https://www.facebook.com/groups/1923150674586921>

<https://www.facebook.com/groups/450030965066652>

5.Профил на читалището:

<https://www.facebook.com/profile.php?id=100002284961133>

6.Страница на читалището:

<https://www.facebook.com/profile.php?id=100067648909437>

Секретарят на читалището Теодора Миновска поддържа и група на читалищата в Горна Оряховица:

<https://www.facebook.com/groups/353163635504173>

За популяризирането на дейността на читалищните състави читалището осъществява активни контакти в Община Горна Оряховица, където винаги се подава актуална информация за сайта на общината. Изключително плодотворно е сътрудничеството с сайта Регнюз Горна Оряховица и най-вече срещаме подкрепа от журналистите Елена Велкова и Биляна Милчева. Вестник Седмицата също публикува наши материали за събития, фестивали и награди. Сътрудничество в областта на медиите имаме и с вестник Борба и в.Янтра Днес. Специална подкрепа получаваме от кореспондента на БНР за Велико Търново Здравка Маслянкова, която редовно публикува материали за наши върхови изяви. Много репортажи за нас е направила и журналистката Ана Минева. Българското национално радио рекламира наши фестивали в предаванията на сестрите Ива и Ева Валентинови.

2022 година е успешна година за НЧ „Иван Вазов-1893”, село Първомайци. Настоятелството изказва благодарност на всички служители, ръководители и самодейци, както и на членовете и читателите на библиотеката. Пожелава им здраве и нови творчески успехи!

18.01.2023 година

Село Първомайци

Секретар: Председател на НЧ „Иван Вазов-1893”:

/Т.Миновска/ /Мария Велева/